**Προσβασιμότητα**

Για την υλοποίηση των εργαστηρίων του παρόντος προγράμματος, απαιτείται πρόσβαση στο εργαστήριο πληροφορικής του σχολείου, ηλεκτρονικός υπολογιστής, σύνδεση με το διαδίκτυο, εξοικείωση του/της εκπαιδευτικού με τις ιστοεξερευνήσεις, με την εφαρμογή Google Earth καθώς και με τη χρήση του λογισμικού γεωμετρίας GeoGebra. Στην περίπτωση που οι μαθητές/τριες επιλέξουν να παρέμβουν δημιουργικά στο εκτυπωμένο παραγόμενο, θα απαιτηθούν πιθανά σύνεργα ζωγραφικής όπως μπογιές, μαρκαδόροι κλπ.

Πιθανές τροποποιήσεις για μαθητές/τριες με αναπηρίες ή/και ειδικές εκπαιδευτικές ανάγκες, καθώς και για μαθητές/τριες με διαφορετικό πολιτισμικό περιβάλλον, θα χρειαστεί να γίνουν από τον/την εκπαιδευτικό σε συνεργασία με τον/την εκπαιδευτικό του τμήματος ένταξης, του θεσμού Παράλληλης στήριξης Ψυχολόγου ή Κοινωνικού Λειτουργού, εφόσον υπάρχει στο σχολείο.